Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

Kauno Suzukio pradinė mokykla

Dr. Dėja Aukštkalnytė

**METŲ VEIKLOS ATASKAITA**

\_\_\_\_\_\_\_\_\_\_\_\_\_ Nr. \_\_\_\_\_\_\_\_

Kaunas

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2019-2021 metų Kauno Suzukio pradinės mokyklos strateginiame plane iškelti trys tikslai: 1) sukurti sveiką, saugią ir emociškai palankią atmosferą, siekiant gerinti mokinių mokymosi pasiekimus ir tenkinti jų poreikius; 2) gerinti mokyklos ugdymosi aplinkas, jas plėtojant visoje mokyklos teritorijoje; 3) patenkinti mokyklos bendruomenės poreikį, išplečiant mokinių ugdymą iki 8 klasės. 2020 m. mokyklos veiklos plane pasirinkti įgyvendinti vienų metų strategijos įgyvendinimo laikotarpio tikslai: 1) mokyklos mokytojų, VGK ir tėvų bendradarbiavimo dėka stiprinti mokinių skaitymo ir teksto suvokimo įgūdžius; 2) mokyklos bendruomenės ir socialinių partnerių pastangomis mokyklos lauko edukacines aplinkas išplėsti visoje mokyklos teritorijoje; 3)sutelkti mokyklos bendruomenę ir socialinius partnerius įkuriant 5-6 klases ir keičiant mokyklos statusą į progimnaziją.  Strateginių ir metinių tikslų įgyvendinimą koregavo pasaulinė Covid-19 pandemija ir su ja susiję bendri ugdymo įstaigų veiklos pokyčiai. Didžiausias dėmesys 2020 m. buvo sutelktas nuotolinio ugdymo(si) organizavimui. Malonu pažymėti, kad perėjimas prie nuotolinio ugdymo(si) mokykloje įvyko sklandžiai. Ypatingas iššūkis kilo ne dėl techninių ar intelektualinių kliūčių, bet dėl psichologinės įtampos, kurią patyrė visi mokyklos bendruomenės nariai. Mokykla (kartu su Švietimo ir mokslo ministerijos pagalba) turėjo galimybes aprūpinti darbuotojus ir mokinius techninėmis nuotolinio mokymo(si) priemonėmis (kompiuteriais, planšetiniais kompiuteriais, mobiliaisiais telefonais). Dalis mokytojų iki 2018 m. buvo dalyvavę Švietimo mainų Erasmus+ programoje mokyklos perėjimo į skaitmenines ugdymo(si) formas temomis, tad intelektualinis pedagoginių darbuotojų potencialas leido ne tik sėkmingai pereiti prie nuotolinio mokymo(si) formų, bet ir pasidalinti gerąja patirtimi miesto mastu (pradinio ugdymo organizavimo online pradžios, muzikos, kūno kultūros srityse). Psichologinė įtampa pavasario semestro metu buvo įveikta sutelkus mokyklos administracijos ir VGK jėgas, teikiant šeimoms konsultacijas telefonu, Zoom platforma.  Organizuojant ugdymą dalinio karantino sąlygomis, dėmesį skyriau mokyklos vidaus ir lauko erdvių gerinimui, suteikiant joms edukacines prasmes. Reikėjo užtikrinti kiemo teritorijos suskirstymą ir pritaikymą lauko pertraukoms reguliuojant mokinių srautus. Mano iniciatyva įrengtos lipynės medžiuose (fizinis ugdymas), lietuvių ir lotynų kalbomis įvardinti beveik visi mokyklos teritorijoje augantys augalai (gamtamokslinis ugdymas).  Mokykloje įvyko 12 sveikatinimo ir edukacinių renginių, apėmusių virš 80 % bendruomenės narių, ir dėl to pagerėjo pasaulio pažinimo testo rezultatai (2019 m. aukštesniuoju lygiu įvertinti 93,3 % mokinių, o 2020 m. –100 % mokinių). Vadinasi, edukacinių aplinkų mokyklos teritorijoje plėtimas padarė įtaką ne tik estetiniam mokykos vaizdui, bet ir mokinių pasiekimams.  Mano iniciatyva buvo sukurta ir darbo grupė, vykdanti patyčių prevencijos programą mokykloje. 95 % mokinių dalyvavo socialinių, emocininių įgūdžių programose (“Zipio draugai”, “Antras žingsnis”), 100 % mokyklos bendruomenės narių dalyvavo prevenciniuose renginiuose bei projektuose („STEP pozityvios tėvystės įgūdžių lavinimo programa“, „Tolerancijos diena“, „Savaitė be patyčių“, „Psichikos sveikatos diena“ ir kt.).  Mokyklos taryba, kuriai priklausantys mokinių tėvai nuolat dirba kartu su mokyklos administracija, šiemet sukūrė veiksmingą darbo planą mokyklos išaugimui į progimnaziją. Mano iniciatyva bendruomenės inicijuotas mokyklos plėtros planas buvo pristatytas Kauno švietimo skyriui, Kauno miesto tarybos nariams ir administracijos atstovams. Visi mokyklos bendruomenės nariai informuoti apie mokyklos augimo perspektyvą, darbo grupės veiklą ir jos rezultatus. Formuojamas pozityvus mokyklos įvaizdis, formaliojo ir neformaliojo ugdymo plėtrai į ugdymo procesą įtraukiami nauji mokytojai – dalykininkai (užsienio kalbų, tiksliųjų mokslų specialistai), publikuojama informacija socialiniuose tinkluose, organizuojami susitikimai ir renginiai su bendradarbiaujančiomis įstaigomis (pastarųjų per metus įvyko 43). Pasirengta nuo 2020 m. rugsėjo 1 d. pradėti darbą su penktosiomis (pagal galimybes – ir šeštosiomis) progimnazijos klasėmis. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Užtikrinti gerus ugdymo(si) rezultatus | 4 klasės mokinių, pasiekusių matematikos pagrindinį ir aukštesnįjį lygius, dalis – iki 96 %.  4 klasės mokinių, pasiekusių skaitymo pagrindinį ir aukštesnįjį lygius, dalis – 94 %.  Priešmokyklinio amžiaus vaikų pasiekimų ir pažangos lygio, atitinkančio vaikų raidą, dalis – iki 100 %.  Padidės tėvų (globėjų), labai gerai ir gerai (apklausos būdu) vertinančių ugdymo kokybę įstaigoje, dalis – iki 96 %. | Matematikos – 95 %  Skaitymo – 93 %  Iki 2020-12-20 ne mažiau kaip 96 % (buvo – 100 %).  Labai gera – 82 % (buvo 80%).  Gera – 14 % (buvo 12 %).  Patenkinama – 4 %.  Nepatenkinama – 0 %. | Remiantis IV klasių mokinių mokyklinių testų rezultatais, pasiekti šie rodikliai:  Matematikos – 97 %  Skaitymo - 98 %  Priešmokyklinio amžiaus vaikų pasiekimų ir pažangos lygis pagal pasiektas kompetencijas baigus 2019-2020 m.m. - 100 %.  Tėvų (globėjų), labai gerai ir gerai vertinančių ugdymo kokybę įstaigoje, dalis – 96 % (iš jų vertina labai gerai – 81 %, gerai – 15 %, patenkinamai – 4 %, nepatenkinamai – 0 %). |
| 1.2. Užtikrinti prasmingą ir saugią vaikų savijautą, puoselėjant bendruomenės bendradarbiavimo kultūrą ir įrengiant naujas vidaus bei lauko aplinkas | Padidės tėvų (globėjų), labai gerai ir gerai (apklausos būdu) vertinančių vaiko savijautą įstaigoje, dalis – 90 %.  Bus užtikrinta sisteminga pagalba vaikams, turintiems specialiųjų ugdymo(si) poreikių.  Pagerės mokinių savijautos, patyčių prevencijos ir kultūros rodikliai | Labai gera - 58% (buvo 55 %);  Gera – 32 % (buvo 30 %).  Patenkinama – ne daugiau kaip 10 %.  Nepatenkinama – 0 %.  Sukurtas ir įgyvendintas pagalbos modelis vaikams, turintiems specialiųjų ugdymosi poreikių.  Sukurtas modelis pateiktas Švietimo skyriui iki 2020 04 15.  Mokinių, vadovaujantis NMPP ataskaita, savijautos, patyčių prevencijos ir kultūros rodikliai padidės 0,1 balo lyginant su 2019 m. | Tėvų (globėjų), labai gerai ir gerai vertinančių vaiko savijautą įstaigoje, dalis – 93 % (iš jų vertina labai gerai – 72 %, gerai – 21 %, patenkinamai – 7 %, nepatenkinamai – 0 %).  2020 m. kovo mėn. sukurtas ir įgyvendintas pagalbos modelis vaikams, turintiems specialiųjų ugdymosi poreikių, balandžio mėn. pateiktas Švietimo skyriui.  Standartizuoti mokinių pasiekimų testai ir kartu su jais pildomos anketinės apklausos dėl perėjimo prie nuotolino ugdymo(si) nebuvo organizuojami, tad duomenų neturime. Nuotolinio ugdymo(si) metu patyčių atvejų mokykloje nebuvo. |
| 1.3.Taikyti inovacijas ugdymo turinio įgyvendinimo modernizavimui ir sėkmingam įstaigos įvaizdžio formavimui | Užtikrintas labai geras finansų valdymas  Dalyvavimas paskelbtuose ES ir respublikiniuose projektuose  Įstaigos interneto svetainė atitiks teisės aktuose nustatytus reikalavimus ir bendruomenės poreikius  Modernizuotas ugdymo turinio įgyvendinimas | Iki 2020 12 31 pakanka Savivaldybės ir Mokymo lėšų.  Pateiktos paraiškos į paskelbtus ES ir respublikinius projektus.  Moderni įstaigos interneto svetainė, atitinkanti teisės aktuose nustatytus reikalavimus.  Iš Savivaldybės audito ir kitų kontroliuojančių institucijų gautas labai geras arba geras įvertinimas.  Pritaikytos dvi inovacijos modernizuojant ugdymo turinio įgyvendinimą. | Iki 2020 12 31 pakanka Savivaldybės ir Mokymo lėšų.  Mokykla dalyvauja iš Europos sąjungos struktūrinių fondų lėšų bendrai finansuojamo projekte Nr. 09.2.1.-ESFA-V-719-01-0001 „Kokybės krepšelis“  Įstaigos interneto svetainė atinka teisės aktuose nustatytus reikalavimus ir bendruomenės poreikius  Savivaldybės audito ir kitų kontroliuojančių institucijų mokyklos vertinimas 2020 m. nebuvo atliekamas.   1. Mokinių skaitymo įgūdžių gerinimo projektas. 2. Anglų kalbos mokymosi pritaikant vaidybinius elementus šnekamosios kalbos įgūdžių stiprinimui projektas 3. Pasirengimas ir perėjimas prie nuotolinio mokymo(si) |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| Pagerės mokinių savijautos, patyčių prevencijos ir kultūros rodikliai (Mokinių, vadovaujantis NMPP ataskaita, savijautos, patyčių prevencijos ir kultūros rodikliai padidės 0,1 balo lyginant su 2019 m.) | Standartizuoti mokinių pasiekimų testai ir kartu su jais pildomos anketinės apklausos dėl perėjimo prie nuotolino ugdymo(si) nebuvo organizuojami, tad duomenų neturime. Nuotolinio ugdymo(si) metu patyčių atvejų mokykloje nebuvo. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Inicijavau lauko klasės įkūrimą ir pritaikymą ugdymo(si) ir kultūrinei veiklai dalinio karantino sąlygomis | Pagerėjo reprezentacinis mokyklos įvaizdis mikrorajono pastatų (taip pat ir ugdymo įstaigų) bendrame kontekste, mokyklos šventės (mokslo metų užbaigimo, rugsėjo 1-osios, ir kt.) buvo organizuojamos lauko klasėje, |
| 3.2. Sėkmingam nuotolinio ugdymo užtikrinimui įtakojau Google for Education platformos pasirinkimą | Google korporacija pagal pateiktus duomenis licenzijavo Kauno Suzukio pradinę mokyklą nemokamai naudotis jų intelektualiniais produktais (autorizuotu elektroniniu paštu, mokymo(si) aplinkomis, mokymo(si) įrankiais). |
| 3.3. Organizavau seminarą mokytojų kolektyvui Google for Education mokymo(si) įrankių įsisavinimui | Mokyklos administracija ir pedagogų kolektyvas 2020 m. birželio mėn. baigė Google for Education kursus, pagilino teorines žinias ir sustiprino praktinius įgūdžius, pasirengė tolimesniam nuotolinio mokymo(si) diegimui. |
| 3.4. Motyvavau mokinių tėvus dalyvauti STEP atsakingos ir pozityvios tėvystės įgūdžių ugdymo programoje | Tėvų grupė (8 šeimos) baigė STEP programą. Pagerėjo mokinių elgesys, susitarimų laikymasis ir mokėjimas spręsti konfliktus šeimose bei klasėse. Perduodamos konsultacijos „Tėvai – tėvams“ klasių susirinkimų metu. |
|  |  |

**4. Pakoreguotų 2020 metų veiklos užduočių nebuvo**

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□      2□       3□       4□ |
| 5.2. Išteklių (žmogiškųjų, laiko ir materialinių) paskirstymas | 1□      2□       3□       4□ |
| 5.3. Lyderystės ir vadovavimo efektyvumas | 1□      2□       3□       4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□      2□       3□       4□ |
| 5.5. Bendras įvertinimas (pažymimas vidurkis) | 1□      2□       3□       4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. |
| 7.2. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. |  |  |
| 8.2. |  |  |
| 8.3. |  |  |
| 8.4. |  |  |
| 8.5. |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. |
| 9.2. |
| 9.3. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_                          \_\_\_\_\_\_\_\_\_\_                    \_\_\_\_\_\_\_\_\_\_\_\_\_\_\_\_\_         \_\_\_\_\_\_\_\_\_\_

(mokykloje – mokyklos tarybos                           (parašas)                                     (vardas ir pavardė)                      (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_               \_\_\_\_\_\_\_\_\_               \_\_\_\_\_\_\_\_\_\_\_\_\_\_\_\_         \_\_\_\_\_\_\_\_\_\_

(valstybinės švietimo įstaigos savininko          (parašas)                        (vardas ir pavardė)                       (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_                 \_\_\_\_\_\_\_\_\_\_                    \_\_\_\_\_\_\_\_\_\_\_\_\_\_\_\_\_         \_\_\_\_\_\_\_\_\_\_

(švietimo įstaigos vadovo pareigos)                  (parašas)                               (vardas ir pavardė)                      (data)